ཡངས་པ་ཅན་གྱི་དགེ་སློང་དེ་དག་གནས་ནས་ཕྱུང་བར་བྱས་སོ། དེ་ནས་ཆོས་ཀྱི་རྒྱལ་པོ་མྱ་ངན་མེད་བྱུང་སྟེ། སྙིང་རྗེ་པདྨ་དཀར་པོ་༄༅། ཀུན་དགའ་བོ་ང་ཡོངས་སུ་མྱ་ངན་
ལས་འདས་ནས་ལོ་བརྒྱད་ཅུ་ལོན་པ་ན། གྲོང་ཁྱེར་སྐྱ་ནར་གྱི་ཕུ་ཁང་བུ་བརྩེགས་པ་ཞེས་བྱ་བར་མུ་རིའི་རིགས་སུ་སྐྱེས་པའི་ཆོས་ཀྱི་རྒྱལ་པོ་མྱ་ངན་མེད་པ་ཞེས་བྱ་བ་འབྱུང་
བར་འགྱུར་ཏེ། ངའི་བསྟན་པ་ལ་དད་པར་འགྱུར་རོ། དད་པར་གྱུར་ནས་ཀྱང་ངའི་སྐུ་གདུང་རྒྱས་པར་བྱེད་དེ། དུས་ཅིག་ཏུ་ཉིན་ཞག་གཅིག་ལ་ངའི་སྐུ་གདུང་གི་མཆོད་རྟེན་
བརྒྱད་ཁྲི་བཞི་སྟོང་བྱེད་པར་འགྱུར་རོ། ཞེས་གསུངས་པས། རྒྱལ་པོ་མྱ་ངན་མེད་ཀྱིས་ཡོན་བདག་བྱས་ཏེ་དགྲ་བཅོམ་པ་གྲགས་པ་དང་སེང་གེས་གཞི་བྱས་ལྔ་བརྒྱར་གཅིག་
གིས་མ་ཚང་བ་དགྲ་བཅོམ་པ་ཟླ་སྒུར་གྱིས་ཚང་ནས་བཀའ་བསྡུ་བ་གཉིས་པ་མཛད་དོ། དེ་ནས་ལོ་བརྒྱ་ལོན་པ་ན་དགེ་སློང་ལྷ་ཆེན་པོས་ཕ་དང་མ་བསད་དེ་སློབ་དཔོན་དགྲ་
བཅོམ་པ་བཀྲོངས། རང་མཁན་སློབ་མེད་པའི་དགེ་སློང་བྱས་ནས། དབེན་པར་བསྡད་པས་སྐྱེ་བོ་ཕལ་ཆེར་དད་པར་གྱུར་ཏེ་བསྙེན་བཀུར་བ་མང་པོ་བྱུང་ངོ་། དེའི་ཚེ་མི་བླུན་པོ་
གཞན་གྱི་མཁན་པོ་བྱས་པས་སྐལ་མེད་དད་པ་ཅན་གྱི་དགེ་སློང་མང་པོ་འདུས་པར་གྱུར་ཏོ། དེས་དགྲ་བཅོམ་པར་ཁས་བླངས་པ་ལ་རྫུ་འཕྲུལ་སྟོན་པར་ཞུས་པས། བསྟན་པར་
མ་ནུས་ནས། ཐོ་རངས་བསྟན་པར་བྱའོ་ཞེས་ཁས་བླངས་ནས་གཞན་དུ་འབྲོས་པར་བརྩམས་པ་དང་། དེའི་མཚན་མོ་སྡིག་པ་བྱས་པ་རྣམས་དྲན་ནས་སྨྲེ་སྔགས་ཆེན་པོ་བཏོན་
ཏེ་ཚེའི་དུས་བྱས་ནས་དམྱལ་བ་ཆེན་པོར་སོང་ངོ་།